CPW พุ่งกระฉูด 20% นิวไฮรอบ 2 เดือน จับตากำไร Q2 โตเด่น โบรกแนะซื้อเป้า 5 บาท
CPW พุ่งกระฉูด 20% นิวไฮรอบ 2 เดือน จับตากำไรไตรมาส 2/65 โตเด่น รับดีมานด์สินค้าไอพุ่ง-เข้าซื้อ IBIZ Plus หนุน ลุ้นทั้งปีนี้กำไรโตทะลุ 118 ลบ. โบรกแนะซื้อเป้า 5 บาท
CPW พุ่งกระฉูด 20% นิวไฮรอบ 2 เดือน จับตากำไร Q2/65 โตเด่น รับดีมานด์สินค้าไอพุ่ง-เข้าซื้อ IBIZ Plus หนุน โบรกแนะซื้อเป้า 5 บาท
5 ส.ค. 2565

ผู้สื่อข่าวรายงานว่า วันนี้(5ส.ค.65) ราคาหุ้นบริษัท คอปเปอร์ ไวร์ด จำกัด (มหาชน) หรือ CPW ณ เวลา 10.52 น. อยู่ที่ระดับ 4.88 บาท บวก 0.82 บาท หรือ 20.20%  ราคาสูงสุด 5.05 บาท ราคาต่ำสุด 4.24 บาท ด้วยมูลค่าซื้อขาย 89.98 ล้านบาท ราคาหุ้นนิวไฮในรอบ 2 เดือนโดยเทียบตั้งแต่หุ้นยืนที่รัดบ 4.94 บาท เมื่อวันที่ 2 มิ.ย. 2565

บล.ทิสโก้ ระบุในบทวิเคราะห์วันนี้(5 ส.ค.2565) ว่า CPW คาดผลประกอบการปี  2565 จะยังคงเติบโตได้ดี 38% เทียบช่วงเดียวกันของปีก่อน และสูงกว่าคู่เทียบกลุ่มค้าปลีกไอที (คาด COM7 เติบโต 28%, SPVI 6% เทียบช่วงเดียวกันของปีก่อน) เนื่องจาก 1) สาขาที่เพิ่มขึ้นมาที่106 สาขา จาก IBIZ PIus และบริษัทมีแผนที่จะขยายสาขา 9 – 10 สาขาต่อปี ซึ่งจะทำให้รายไต้เติบโตสูง โดยเฉพาะอย่างยิ่งในไตรมาส 2-ไตรมาส 3 ปี 2565 จากปี 2564 เป็นไปไตรมาสที่ได้รับผลกระทบจากการระบาตโควิด – 19
2.การเข้าซื้อ IBIZ Plus เพิ่มความหลากหลายสินค้ามากยิ่งขึ้นไม่พึ่งพาเพียงแบรนต์ Apple ช่วยรองรับช่วงสินค้าขาดแคลนในปัจจุบันได้  และ 3.คาดสินค้าไอที่ยังคงมีความต้องการต่อเนื่อง รวมทั้งคาดสินค้าไลฟ์สไตล์ (สัดส่วนกว่า 30% ของ CPW) จะฟื้นตัวขึ้นจากแนวโน้มเศรษฐกิจที่ดีขึ้นและกิจกรรมการเดินทางท่องเที่ยวที่ฟื้นตัว ซึ่งจะส่งผลให้รายได้และอัตรากำไรของ CPW เนื่องจากสินค้าไลฟ์สไตล์มีอัตรากำไรที่สูงกว่าสินค้าคอมพิวเตอร์และมือถือ
โดยปรับประมาณการผลประกอบการปี  2565-2566 ลง 5- 7% มาที่ 118 ล้านบาท (38.3% เทียบช่วงเดียวกันของปีก่อน) และ 140 ล้านบาท (18% เทียบช่วงเดียวกันของปีก่อน) ตามลำดับ เพื่อสะท้อน 1.ผลประกอบการไตรมาส 1/65 ที่ต่ำกว่าคาด 2. สมมติฐานอัตรากำไรขั้นต้นลดลงมาที่ 12.1% จากธุรกิจ IBIZ Plus ที่มีอัตรากำไรต่ำเนื่องมากมีสัดส่วนของสินค้าขายส่ง และปรับขึ้นค่าใช้จ่ายการข่ายและบหารต่อยอดขายมาที่ 10.8% และปรับดอกเบี้ยจ่ายเพิ่มขึ้น ซึ่งเกิดจากการเข้าซื้อ IBIZ Plus คงแนะนำซื้อด้วยประเมินมูลค่าที่เหมาะสมของ CPW อยู่ที่ 5 บาท